Kasper Bøgelund kommer fra den tyske klub Borussia Mönchengladbach, hvor han har spillet de seneste sæsoner. Bøgelund har tidligere spillet for PSV Eindhoven i Holland og OB. Kasper Bøgelund kommer til AaB på en fri transfer, da den tyske klub ikke har ville forlænge aftalen med danskeren, og han har gennem længere tid ledt efter en ny klub, og det bliver altså ifølge TV2/NORDs oplysninger AaB. Her er han udset til at erstatte Allan Olesen på højre back. Hverken AaB eller Kasper Bøgelunds agent Robert Groener ønsker at kommentere sagen. - Det har jeg ingen kommentarer til. Det må du spørge Hr. Jakobsen om, siger lyder det fåmælt fra Robert Groener. 27-årige Kasper Bøgelund har spillet 14-landskampe for Danmark, og han var blandt andet med på det danske landshold ved EM-slutrunden i 2004.
TV2/NORD erfarer, at AaB er tæt på at kunne præsentere den tidligere landsholdsspiller Kasper Bøgelund, som ny mand på højre back.